הפוטבול ליג

הפוטבול ליג האנגלית (באנגלית: English Football League, או בראשי תיבות EFL) היא מפעל הכדורגל המקצועני הוותיק באנגליה ובעולם כולו. התחרות, אשר נוסדה ב-1888 על ידי תריסר מועדוני כדורגל וגדלה מאז בהתמדה, מונה כיום שלוש ליגות: פוטבול ליג צ'מפיונשיפ, הפוטבול ליג הראשונה והפוטבול ליג השנייה. ליגות אלה מהוות, בהתאמה, את הרמה השנייה, השלישית והרביעית במבנה ליגות הכדורגל באנגליה, מתחת לפרמייר ליג (ליגת העל האנגלית) אך מעל לפוטבול קונפרנס. במסגרת שלוש הליגות האמורות מתחרים 72 מועדוני כדורגל מקצועניים מ-2 אומות בריטיות: אנגליה ו-וויילס, 24 קבוצות בכל ליגה (מתוך כולן ביחד 3 קבוצות וולשיות, בסך הכל). השער הראשון בפוטבול ליג האנגלית הובקע ב-8 בספטמבר 1888 בשעה 15:47 על-ידי קני דבנפורט מקבוצת בולטון וונדררס.

משנת 1959 ועד שנת 1992 כלל ה"פוטבול ליג" ארבע ליגות (בהן התחרו 92 קבוצות), כולל הליגה האנגלית הבכירה. שיקולים כלכליים הביאו לשינוי משמעותי במבנה הליגה בשנת 1992, כאשר 20 הקבוצות הבכירות ב"פוטבול ליג" החליטו לעזוב את המפעל ולהקים טורניר חדש, "ליגת העל" (FA Premier League), וזאת על מנת להגדיל את הכנסותיהן. עם זאת, הפרמייר ליג איננה מנותקת מהפוטבול ליג: מדי שנה יורדות שלוש קבוצות פרמייר ליג לליגת המשנה האנגלית, ושלוש קבוצות מליגת המשנה עולות לפרמייר ליג. הליגה חברה מן המניין בארגון הליגות האירופיות.

התחרות
72 הקבוצות המתחרות בפוטבול ליג מפוזרות בשלוש ליגות (אנכיות, ולא אופקיות), כל אחת בת 24 קבוצות. בכל עונה משחקת כל קבוצה פעמיים נגד כל אחת מהקבוצות האחרות בליגה שלה, פעם באצטדיונה הביתי ופעם באצטדיון היריבה. כך, בסך הכול ישנם 46 משחקים בעונה.

בהתאם לכללים שקבעה פיפ"א, קבוצות זוכות לשלוש נקודות עבור ניצחון, נקודה אחת עבור תוצאת תיקו ואפס נקודות עבור הפסד. ככל שלקבוצה מספר נקודות גבוה יותר, כך מיקומה בטבלה גבוה יותר. בסוף העונה, הקבוצות הממוקמות בראש הטבלה מעפילות לליגה הבכירה יותר, שעה שאלה שבתחתית הטבלה יורדות לליגה הנמוכה יותר. בקצה העליון של התחרות, שלוש מקבוצות ליגת המשנה מעפילות מדי שנה לפרמייר ליג, ושלוש קבוצות פרמייר ליג יורדות לליגת המשנה במקומן. בקצה התחתון של התחרות, שתיים מקבוצות הליגה הרביעית יורדות לפוטבול קונפרנס, ושתי קבוצות מהקונפרנס עולות לליגה הרביעית במקומן.

 ליגה עולות יורדות אוטומטית דרך פלייאוף ליגת המשנה מקומות 1 ו-2 אחת מתוך מקומות3-6 3 קבוצות התחתית הליגה השלישית מקומות 1 ו-2 אחת מתוך מקומות3-6 4 קבוצות התחתית הליגה הרביעית מקומות 1, 2 ו-3 אחת מתוך מקומות4-7 2 קבוצות התחתית

ההעפלה לליגה בכירה או הירידה לליגה נמוכה נקבעות בהתאם למיקום הסופי בטבלה. ואולם כדי להגביר את העניין בליגות הפוטבול ליג, כרטיס עלייה נוסף מוענק לאחד מארבעת המועדונים אשר סיימו אחרי הקבוצות שהעפילו אוטומטית לליגה הבכירה. ארבעת המועדונים נאבקים על כרטיס ההעפלה במסגרת משחקי הצלבה (פלייאוף), שמתקיימים לאחר סיום העונה הסדירה. כך קיימת אפשרות שקבוצה שסיימה שישית בליגת המשנה ובליגה השלישית, או שביעית בליגה הרביעית, תעפיל לליגה הבכירה על חשבונן של קבוצות שסיימו לפניה.

ארבע קבוצות כדורגל וולשיות, קארדיף סיטי, רקסהאם, ניופורט קאונטי וסוונסי סיטי, מתחרות בפוטבול ליג. הדבר פוסל אותן מלהשתתף במפעלי הכדורגל הוולשי (כמו הליגה הוולשית והגביע הוולשי) וכן להעפיל לתחרויות הכדורגל היבשתיות שמארגנת אופ"א כנציגות וויילס.

היסטוריה
ב-20 ביולי 1885, בתום ארבע שנות דיונים, התאחדות הכדורגל האנגלית התירה קיומן של קבוצות כדורגל מקצועניות. עוד קודם לכן שילמו מועדונים רבים שכר לכדורגלנים "מקצוענים" על מנת להתחזק, זאת בניגוד לחוק. עתה, כשיותר ויותר מועדונים הלכו והתמקצעו, היה צורך לכונן מערכת תחרותית קבועה שתפגיש בין המועדונים ותבטיח הכנסה לכדורגלנים.
ממוזער|150px|שמאל|ויליאם מקגרגור, מייסד הפוטבול ליג
ויליאם מקגרגור, סוחר סקוטי ויושב ראש של קבוצת אסטון וילה, היה הראשון שביקש לכונן סדר מעין זה. הוא יצר קשר עם מועדונים אחרים וארגן את הפגישה בה נוסדה הפוטבול ליג ב-22 במרץ 1888. עונת הכדורגל הראשונה התחילה מספר חודשים לאחר מכן, ב-8 בספטמבר. הליגה כללה בשלב זה תריסר מועדונים: אקרינגטון, אסטון וילה, בלקברן רוברס, בולטון וונדררס, ברנלי, דרבי קאונטי, אברטון, נוטס קאונטי, פרסטון נורת' אנד, סטוק סיטי, וסט ברומיץ' אלביון ו-וולבס. כל מועדון שיחק מול כל אחת מיריבותיו פעמיים, פעם בבית ופעם בחוץ; שתי נקודות הוענקו עבור ניצחון, ונקודה אחת עבור תיקו. פרסטון, שלא הפסידה ולו משחק אחד משך כל העונה, זכתה בתואר והשלימה את הדאבל הראשון בתולדות הכדורגל האנגלי כאשר זכתה גם בגביע ה-FA.

במהלך השנים הבאות התווספו מועדונים נוספים, ולאחר שבשנת 1892 סופחה לפוטבול ליג גם הליגה המתחרה,
"ברית הכדורגל" (Football Alliance), הוקמה גם ליגת משנה ונקבע שקבוצות מתחתית הליגה הראשונה יתחרו נגד הקבוצות שהגיעו למקומות הראשונים בליגת המשנה במשחקי מבחן כדי לאפשר תחלופת קבוצות בין שתי הליגות. ארבע קבוצות התחתית של ליגת המשנה נדרשו להגיש בקשה להיבחר מחדש לליגה בסוף העונה, ובאספת יושבי ראש הקבוצות עמדו לבחירה יחד עם מועדונים שלא התחרו בליגה על ארבעה מקומות בליגה. בשנת 1898, לאחר שערורייה במשחק המבחן, כשמשחק בין סטוק סיטי וברנלי הסתיים בתוצאת תיקו אפס מוסכמת שאפשרה לשתי הקבוצות לשחק בעונה שלאחר מכן בליגה הבכירה, בוטלו משחקי המבחן והוצג הרעיון של עלייה וירידת ליגה באופן אוטומטי. במהלך התקופה הזו, הקבוצות הדומיננטיות בליגה הגיעו דווקא מצפון אנגליה ומהמידלנדס: סנדרלנד, ניוקאסל יונייטד, אסטון וילה ומנצ'סטר יונייטד. ליברפול זכתה באליפות הליגה הראשונה שלה (מתוך מספר שיא של 18 אליפויות בסך הכל) בשנת 1901. רק בתחילת המאה העשרים הצליחו קבוצות דרומיות כגון ארסנל, צ'לסי וטוטנהאם הוטספר לבסס עצמן בליגה. 1931 הייתה העונה הראשונה בה זכה מועדון דרומי, ארסנל, באליפות.

במהלך מלחמת העולם הראשונה הופסקה הליגה לתקופה של ארבע עונות. עם שובה בשנת 1919 הורחבה ליגת המשנה ל-22 קבוצות. בשנה שלאחר מכן, 1920, מועדוניה הבכירים של הליגה הדרומית המתחרה הצטרפו לפוטבול ליג, במה שהביא ליצירתה של ליגה שלישית. ב-1921 שונה שמה לליגה השלישית הדרומית נוכח הצטרפותם של מועדונים מצפון אנגליה למה שכונה אז הליגה השלישית הצפונית. מועדון אחד מכל אחת מהליגות האזוריות הללו זכה להעפיל לליגת המשנה.

הליגה ידעה מידה רבה של יציבות בתקופה שלאחר המלחמה, ואולם שינויים רבים אירעו על המגרש. חוק נבדל חדש שהוצג בשנת 1925, אשר צמצם את מספר שחקני היריב המותרים בין השחקן לבין השער משלושה לשניים, הביא לעלייה ניכרת במספר השערים שנכבשו. בשנת 1939 הוצגו מספרי-חולצות, וכדורי-רגל לבנים (במקום כדורי העור החום) הוכנסו לשימוש בשנת 1951. המשחק הראשון בו הייתה תאורת זרקורים נערך ב-1956 בין ניוקאסל יונייטד לפורטסמות'; הדבר אפשר לערוך משחקי כדורגל בערבי חול.

התחרות הופסקה בשנית בשנת 1939 עם פרוץ מלחמת העולם השנייה, הפעם לתקופה בת שבע עונות. בשנת 1950 הורחבו שני פלגי הליגה השלישית ל-24 מועדונים כל אחד, במה שהביא לכך שבסך הכול התחרו בפוטבול ליג 92 מועדונים. ב-1958 התקבלה החלטה לפיה יש לסיים את הרגיונליזציה של הליגה השלישית, לפרק את המבנה הקיים וליצור שתי ליגות לאומיות אופקיות - שלישית ורביעית. כדי לעשות זאת, המועדונים שבחצאיהן העליונים של טבלאות הליגה השלישית הדרומית והצפונית סופחו לליגה השלישית, ואילו אלה שבחצאיהן התחתונים - לליגה הרביעית. ארבעה מועדונים עלו וירדו בין הליגות השלישית והרביעית. בליגות העליונות היו שתי עולות ושתי יורדות מדי עונה עד 1974, או אז הוגדל המספר לשלוש עולות ויורדות מדי עונה.

בשנת 1960 הודיעה הנהלת הפוטבול ליג על פתיחתה של תחרות-גביע חדשה, גביע הליגה האנגלית (שנודע לאורך השנים בשם הספונסרים המתחלפים), שיספק למועדונים מקור הכנסה נוסף. אסטון וילה זכתה בגביע הליגה הראשון לאחר ניצחון על רות'רהאם יונייטד, והתחרות הפכה מאז לאלמנט קבוע בכדורגל האנגלי.

ב-1965 הותרו חילופי שחקנים במקרה של פציעה; שנה אחר כך, חילופי שחקנים הותרו בכל מצב.

החל מעונת 1976/77, קבוצות אשר סיימו את העונה עם מספר זהה של נקודות - מקומן בטבלה נקבע על פי הפרש שערים (ההפרש בין שערי זכות לשערי חובה). היה זה מאמץ למנוע שיטת משחק הגנתית מדי. אם לשתי קבוצות היה מספר נקודות והפרש שערים זהה, עדיפות ניתנה למועדון שכבש יותר שערי זכות. רק בעונה אחת - 1988/89 - נדרשו לפנות לכלל הבוררות הזה כדי לקבוע את זהות האלופה; ניצחון החוץ של ארסנל 2-0 על ליברפול העניק לה בסופו של דבר את התואר.

שינוי חשוב נוסף נעשה בשנת 1981 כאשר הוחלט להעניק שלוש נקודות עבור ניצחון במקום שתיים, מאמץ נוסף להגביר את המנטליות ההתקפית של הקבוצות. בשנת 1987 הוצגו משחקי הצלבה (פלייאוף) על כרטיסי העלייה לליגה על מנת להגביר את העניין עבור קבוצות מרכז-טבלה וכן לנטוע בהן תקווה שמא יצליחו בכל זאת להעפיל. בנוסף, הוחלט על צמצום מספר הקבוצות המתחרות בליגה הבכירה מ-22 ל-20. בו בעת הוחלט כי מדי שנה תרד קבוצה אחת מהליגה הרביעית לליגת החובבים, וזו תוחלף על ידי הקבוצה הבכירה בליגת החובבים. בכך הופסק הנוהג לפיו הקבוצה האחרונה בליגה הרביעית מתבקשת להיבחר מחדש לפוטבול ליג. היה זה ניסיון "לפתוח" את הפוטבול ליג ולקושרה עם ליגות הכדורגל החובבניות והאזוריות שקמו באנגליה במרוצת השנים.

בהדרגה החלו לזרום סכומי כסף הולכים ותופחים בכדורגל האנגלי, במה שהשפיע על יציבות הליגה ועל עצם המשחק. ההעברה הראשונה ששברה את מחסום המיליון ליש"ט התבצעה בפברואר 1979 כאשר טרבור פרנסיס נרכש מברמינגהאם סיטי על ידי נוטינגהאם פורסט. ביולי 1988 נמכר החלוץ טוני קוטי מווסטהאם יונייטד לאברטון תמורת 2 מיליון ליש"ט. ביולי 1992 שברה בלקברן רוברס את שיא ההעברות של כל הזמנים כאשר החתימה את אלן שירר מסאות'המפטון תמורת שלושה מיליון ליש"ט.

מאז יצירתה של הפרמייר ליג בשנת 1992, מחירי השיא אשר שולמו עבור רכישת כדורגלנים נשברו כמעט מדי עונה. המחיר עלה ל-3.75 מיליון ליש"ט ביוני 1993 (רוי קין נרכש מנוטינגהאם פורסט על ידי מנצ'סטר יונייטד), 5 מיליון ליש"ט ביולי 1994 (כריס סאטון, מנוריץ' סיטי לבלקברן רוברס), 7 מיליון ליש"ט בינואר 1995 (אנדי קול, מניוקאסל יונייטד למנצ'סטר יונייטד), 8.5 מיליון ליש"ט ביולי 1995 (סטן קולימור, מנוטינגהאם פורסט לליברפול), 15 מיליון ליש"ט - שיא עולמי- ביולי 1996 (אלן שירר, מבלקברן רוברס לניוקאסל יונייטד), 19 מיליון ליש"ט במאי 2001 (רוד ואן ניסטלרוי, מפ.ס.וו. איינדהובן למנצ'סטר יונייטד), 28.1 מיליון ליש"ט ביולי 2001 (חואן סבסטיאן ורון, מלאציו למנצ'סטר יונייטד), והשיא מאז - 29 מיליון ליש"ט אותם שילמה מנצ'סטר יונייטד ללידס יונייטד תמורת הבלם ריו פרדיננד ביולי 2002. הסכום הגבוה ביותר ששולם עד כה לקראת עונת 2005/2006 היה 21 מיליון ליש"ט שהעבירה צ'לסי למנצ'סטר סיטי תמורת הקיצוני הימני שון רייט פיליפס.

יחד עם סכומי העתק ששולמו לקבוצות, עלו גם המשכורות השבועיות שניתנות לשחקנים. בעוד שבסוף המאה ה-19 שכרו הממוצע של כדורגלן מקצועי עמד על חמישה שילינג לשבוע, הרי שהיום השכר הממוצע עומד על קרוב ל-15,000 ליש"ט בשבוע. השינוי התאפשר בזכות ביטול תקנת תקרת השכר שהגבילה את השכר שניתן לכדורגלנים המקצועיים עד תחילת שנות ה-60'.

חלק ניכר מההון הרב ניתן לייחס להסכמי החסות שחתמה הנהלת הפוטבול ליג עם כמה מפרסמים החל משנות השמונים. אותם מפרסמים הזרימו לליגה - ולקבוצות המתחרות בה - סכומים לא מבוטלים. להלן רשימת נותני החסות הרשמיים של הפוטבול ליג בעשרים השנים האחרונות:
 1983-1986: קיינון (Canon League)
 1986-1987: מגזין טודיי (Today League)
 1987-1993: בארקלייז בנק (Barclays League)
 1993-1996: חברת הביטוח אנדסליי אינשורנס (Endsleigh League)
 1996-2004: חברת הבניה ניישונוייד (Nationwide Football League)
 2004-2010: קוקה-קולה (Coca-Cola Football League)
2010-2013: חברת אן-פאוואר (npower Football League)
2013-2016: חברת סקיי-בט (Sky Bet Football League)
2016 - כיום: חברת סקיי-בט (Sky Bet EFL)

אין ספק, עם זאת, כי מקור ההכנסה החשוב ביותר בכדורגל האנגלי הוא הטלוויזיה. בשנות השמונים התחרו גופי שידור שונים על זכויות השידור של משחקי הפוטבול ליג, ואולם התמונה השתנתה כליל עם הגעתה של רשת הלוויין סקיי (Sky TV), אשר, מתוקף היותה חלוצת שיטת 'שלם וצפה' בבריטניה, נכונה הייתה לשלם סכומי עתק לפוטבול ליג ולקבוצות.

הקבוצות האנגליות הבכירות פעלו זה שנים כדי לזכות בנתחים גדולים יותר מהכנסותיה של הנהלת הפוטבול ליג, ואף איימו להתנתק מהפוטבול ליג ולהקים ליגה חלופית אם לא תיעננה דרישותיהן. בשנת 1992 התממש האיום: עשרים מועדוני הליגה הראשונה עזבו, הקימו את הפרמייר ליג וחתמו בנפרד על חוזי שידור בלעדיים עם גופי שידור שונים. הוסכם ששלושה מועדונים ירדו ויעלו מדי שנה אל הפוטבול ליג וממנה, ואולם עתה הייתה הפוטבול ליג חלשה הרבה יותר - ללא המועדונים הבכירים וללא יכולת לנהל משא ומתן על חוזי שידור יוקרתיים.

הפוטבול ליג הנוכחית, המונה 72 מועדונים, שינתה את שמות הליגות הנותרות על מנת לשקף את השינוי שעברה. ליגת המשנה (Second Division) הפכה לליגה הראשונה (First Division) וכן הלאה. אחרי 1992, עיקר דאגתה הופנתה לביטחונן הכלכלי של הקבוצות. העתיד עם זאת נראה מבטיח (נוכח החתימה על חוזה החסות עם חברת קוקה-קולה), והנהלת הפוטבול ליג אף הכריזה על מספר שינויים מתוכננים. אחד מהשינויים הללו הוצג כבר בעונת 2004/2005, או אז שונה שמה של ליגת המשנה ל"פוטבול ליג צ'מפיונשיפ" (Football League Championship), הליגה השלישית (Second Division) הייתה ל"הפוטבול ליג הראשונה" (Football League One) ואילו הליגה הרביעית (Third Division) כונתה "הפוטבול ליג השנייה" (Football League Two).

מועדוני הפוטבול ליג

זוכות קודמות
הערה: שמותיהן של קבוצות אשר זכו בדאבל (ליגה וגביע) מודגשים.

1888–1892
כשהוקמה הפוטבול ליג, כל הקבוצות שיחקו בליגה אחת בלבד:

 עונה  אלופת הליגה 1888/1889  פרסטון נורת' אנד 1889/1890  פרסטון נורת' אנד 1890/1891  אברטון 1891/1892  סנדרלנד

1892–1920
בשנת 1892 הפוטבול ליג סיפחה אליה את המפעל המתחרה, "ברית הכדורגל", ועתה כללה די מועדונים על מנת ליצור ליגת משנה. שמה של הליגה הקיימת שונה ל"ליגה הראשונה" (First Division) ואילו ליגת המשנה כונתה "הליגה השנייה" (Second Division).

 עונה  אלופת הליגה הראשונה  אלופת הליגה השנייה 1892/1893  סנדרלנד  סמול הית' 1893/1894  אסטון וילה  ליברפול 1894/1895  סנדרלנד  ברי 1895/1896  אסטון וילה  ליברפול 1896/1897  אסטון וילה  נוטס קאונטי 1897/1898  שפילד יונייטד  ברנלי 1898/1899  אסטון וילה  מנצ'סטר סיטי 1899/1900  אסטון וילה  שפילד ונסדיי 1900/1901  ליברפול  גרימסבי טאון 1901/1902  סנדרלנד  וסט ברומיץ' אלביון 1902/1903  שפילד ונסדיי  מנצ'סטר סיטי 1903/1904  שפילד ונסדיי  פרסטון נורת' אנד 1904/1905  ניוקאסל יונייטד  ליברפול 1905/1906  ליברפול  בריסטול סיטי 1906/1907  ניוקאסל יונייטד  נוטינגהאם פורסט 1907/1908  מנצ'סטר יונייטד  ברדפורד סיטי 1908/1909  ניוקאסל יונייטד  בולטון וונדררס 1909/1910  אסטון וילה  מנצ'סטר סיטי 1910/1911  מנצ'סטר יונייטד  וסט ברומיץ' אלביון 1911/1912  בלקברן רוברס  דרבי קאונטי 1912/1913  סנדרלנד  פרסטון נורת' אנד 1913/1914  בלקברן רוברס  נוטס קאונטי 1914/1915  אברטון  דרבי קאונטי 1915 עד 1919  הליגה הופסקה בעקבות מלחמת העולם הראשונה 1919/1920  וסט ברומיץ' אלביון  טוטנהאם הוטספר

1920–1921
בשנת 1920 התירה הנהלת הפוטבול ליג את כניסתן של קבוצותיה הבכירות של "הליגה הדרומית", אשר שולבו במסגרת הליגה השלישית (Third Division):

 עונה  אלופת הליגה הראשונה  אלופת הליגה השנייה  אלופת הליגה השלישית 1920/1921  ברנלי  ברמינגהאם סיטי  קריסטל פאלאס

1921–1958
לאחר עונה אחת בלבד הורחבה הליגה בשנית. הפעם נכנסו מספר מועדונים מצפון אנגליה, כדי להביא ליתר איזון גאוגרפי. הליגה השלישית הקיימת כונתה מעתה הליגה השלישית הדרומית (Third Division South) והליגה החדשה כונתה הליגה השלישית הצפונית (Third Division North). שתי הליגות פעלו במקביל, כשהמנצחת בכל ליגה העפילה לליגה השנייה בסוף כל עונה:

 עונה אלופת הליגה הראשונה אלופת הליגה השנייה אלופת הליגה השלישית הצפונית אלופת הליגה השלישית הדרומית 1921/1922 ליברפול נוטינגהאם פורסט סטוקפורט קאונטי סאות'האמפטון 1922/1923 ליברפול נוטס קאונטי נלסון בריסטול סיטי 1923/1924 האדרספילד טאון לידס יונייטד וולבס פורטסמות' 1924/1925 האדרספילד טאון לסטר סיטי דארלינגטון סוונסי סיטי 1925/1926 האדרספילד טאון שפילד ונסדיי גרימסבי טאון רדינג 1926/1927 ניוקאסל יונייטד מידלסברו סטוק סיטי בריסטול סיטי 1927/1928 אברטון מנצ'סטר סיטי ברדפורד פארק אבניו מילוול 1928/1929 שפילד ונסדיי מידלסברו ברדפורד סיטי צ'רלטון אתלטיק 1929/1930 שפילד ונסדיי בלקפול פורט וייל פלימות' ארגייל 1930/1931 ארסנל אברטון צ'סטרפילד נוטס קאונטי 1931/1932 אברטון וולבס לינקולן סיטי פולהאם 1932/1933 ארסנל סטוק סיטי האל סיטי ברנטפורד 1933/1934 ארסנל גרימסבי טאון בארנסלי נוריץ' סיטי 1934/1935 ארסנל ברנטפורד דונקסטר רוברס צ'רלטון אתלטיק 1935/1936 סנדרלנד מנצ'סטר יונייטד צ'סטרפילד קובנטרי סיטי 1936/1937 מנצ'סטר סיטי לסטר סיטי סטוקפורט קאונטי לוטון טאון 1937/1938 ארסנל אסטון וילה טרנמייר רוברס מילוול 1938/1939 אברטון בלקברן רוברס בארנסלי ניופורט קאונטי 1939/1940 הליגה הופסקה בעקבות מלחמת העולם השנייה 1940 עד 1946 הליגה לא התקיימה בעקבות מלחמת העולם השנייה 1946/1947 ליברפול מנצ'סטר סיטי דונקסטר רוברס קארדיף סיטי 1947/1948 ארסנל ברמינגהאם סיטי לינקולן סיטי קווינס פארק ריינג'רס 1948/1949 פורטסמות' פולהאם האל סיטי סוונסי סיטי 1949/1950 פורטסמות' טוטנהאם הוטספר דונקסטר רוברס נוטס קאונטי 1950/1951 טוטנהאם הוטספר פרסטון נורת' אנד רות'רהאם יונייטד נוטינגהאם פורסט 1951/1952 מנצ'סטר יונייטד שפילד ונסדיי לינקולן סיטי פלימות' ארגייל 1952/1953 ארסנל שפילד יונייטד אולדהאם אתלטיק בריסטול רוברס 1953/1954 וולבס לסטר סיטי פורט וייל איפסוויץ' טאון 1954/1955 צ'לסי ברמינגהאם סיטי בארנסלי בריסטול סיטי 1955/1956 מנצ'סטר יונייטד שפילד ונסדיי גרימסבי טאון לייטון אוריינט 1956/1957 מנצ'סטר יונייטד לסטר סיטי דרבי קאונטי איפסוויץ' טאון 1957/1958 וולבס וסטהאם יונייטד סקאנת'ורפ יונייטד ברייטון אנד הוב אלביון

1958–1992
בתחילת עונת 1958/1959, הוחלפו שני פלגיה האזוריים של הליגה השלישית בשתי ליגות לאומיות, שלישית ורביעית.

 עונה  אלופת הליגה הראשונה  אלופת הליגה השנייה  אלופת הליגה השלישית  אלופת הליגה הרביעית 1958/1959  וולבס  שפילד ונסדיי  פלימות' ארגייל  פורט וייל 1959/1960  ברנלי  אסטון וילה  סאות'המפטון  וולסאל 1960/1961  טוטנהאם הוטספר  איפסוויץ' טאון  ברי פיטרבורו יונייטד 1961/1962  איפסוויץ' טאון  ליברפול  פורטסמות'  מילוול 1962/1963  אברטון  סטוק סיטי  נורת'האמפטון טאון  ברנטפורד 1963/1964  ליברפול  לידס יונייטד  קובנטרי סיטי  ג'ילינגהאם 1964/1965  מנצ'סטר יונייטד  ניוקאסל יונייטד  קארלייל יונייטד ברייטון אנד הוב אלביון 1965/1966  ליברפול  מנצ'סטר סיטי  האל סיטי  דונקסטר רוברס 1966/1967  מנצ'סטר יונייטד  קובנטרי סיטי  קווינס פארק ריינג'רס  סטוקפורט קאונטי 1967/1968  מנצ'סטר סיטי  איפסוויץ' טאון  אוקספורד יונייטד לוטון טאון 1968/1969  לידס יונייטד  דרבי קאונטי  ווטפורד  דונקסטר רוברס 1969/1970  אברטון  האדרספילד טאון  לייטון אוריינט  צ'סטרפילד 1970/1971  ארסנל  לסטר סיטי  פרסטון נורת' אנד  נוטס קאונטי 1971/1972  דרבי קאונטי  נוריץ' סיטי  אסטון וילה  גרימסבי טאון 1972/1973  ליברפול  ברנלי  בולטון וונדררס  סאות'פורט 1973/1974  לידס יונייטד  מידלסברו  אולדהאם אתלטיק  פיטרבורו יונייטד 1974/1975  דרבי קאונטי  מנצ'סטר יונייטד  בלקברן רוברס  מנספילד טאון 1975/1976  ליברפול  סנדרלנד  הירפורד יונייטד לינקולן סיטי 1976/1977  ליברפול  וולבס  מנספילד טאון קיימברידג' יונייטד 1977/1978  נוטינגהאם פורסט  בולטון וונדררס  רקסהאם  ווטפורד 1978/1979  ליברפול  קריסטל פאלאס  שרוסברי טאון רדינג 1979/1980  ליברפול  לסטר סיטי  גרימסבי טאון  האדרספילד טאון 1980/1981  אסטון וילה  וסטהאם יונייטד  רות'רהאם יונייטד  סאות'נד יונייטד 1981/1982  ליברפול  לוטון טאון  ברנלי  שפילד יונייטד 1982/1983  ליברפול  קווינס פארק ריינג'רס  פורטסמות'  וימבלדון 1983/1984  ליברפול  צ'לסי  אוקספורד יונייטד יורק סיטי 1984/1985  אברטון  אוקספורד יונייטד ברדפורד סיטי  צ'סטרפילד 1985/1986  ליברפול  נוריץ' סיטי  רדינג  סווינדון טאון 1986/1987  אברטון  דרבי קאונטי  בורנמות'  נורת'האמפטון טאון 1987/1988  ליברפול  מילוול  סנדרלנד  וולבס 1988/1989  ארסנל  צ'לסי  וולבס  רות'רהאם יונייטד 1989/1990  ליברפול  לידס יונייטד  בריסטול רוברס  אקסטר סיטי 1990/1991  ארסנל  אולדהאם אתלטיק  קיימברידג' יונייטד דרלינגטון 1991/1992  לידס יונייטד  איפסוויץ' טאון  ברנטפורד ברנלי

1992–2004
לאחר הפיצול שהביא ליצירתה של הפרמייר ליג, הפוטבול ליג כבר לא כללה את מועדוניה הבכירים של אנגליה. כך, ליגת המשנה (Second Division) הפכה לליגה הראשונה (First Division), הליגה השלישית - לשנייה (Second Division), והליגה הרביעית - לשלישית (Third Division).

 עונה  אלופת הליגה הראשונה  אלופת הליגה השנייה  אלופת הליגה השלישית 1992/1993  ניוקאסל יונייטד  סטוק סיטי  קארדיף סיטי 1993/1994  קריסטל פאלאס  רדינג  שרוסברי טאון 1994/1995  מידלסברו  ברמינגהאם סיטי  קרלייל יונייטד 1995/1996  סנדרלנד  סווינדון טאון  פרסטון נורת' אנד 1996/1997  בולטון וונדררס  ברי וויגאן אתלטיק 1997/1998  נוטינגהאם פורסט  ווטפורד  נוטס קאונטי 1998/1999  סנדרלנד  פולהאם  ברנטפורד 1999/2000  צ'רלטון אתלטיק  פרסטון נורת' אנד  סוונסי סיטי 2000/2001  פולהאם  מילוול  ברייטון אנד הוב אלביון 2001/2002  מנצ'סטר סיטי  ברייטון אנד הוב אלביון  פלימות' ארגייל 2002/2003  פורטסמות'  וויגאן אתלטיק  ראשדן אנד דיימונדס 2003/2004  נוריץ' סיטי  פלימות' ארגייל  דונקסטר רוברס

2004 ואילך

בשנת 2004 העניקה הנהלת הפוטבול ליג שמות חדשים לליגות שלה: ליגת המשנה הפכה ל"אליפות ליגת הפוטבול" (Football League Championship), הליגה השלישית הייתה ל"ליגת הפוטבול הראשונה" (Football League One) ואילו שמה של הליגה הרביעית שונה ל"ליגת הפוטבול השנייה" (Football League Two).

 עונה  אלופת ליגת הפוטבול  אלופת ליגת הפוטבול הראשונה  אלופת ליגת הפוטבול השנייה 2004/2005  סנדרלנד  לוטון טאון  יוביל טאון 2005/2006  רדינג  סאות'נד יונייטד קארלייל יונייטד 2006/2007  סנדרלנד  סקאנת'ורפ יונייטד וולסאל 2007/2008  וסט ברומיץ' אלביון  סוונסי סיטי  מילטון קינס דונס 2008/2009  וולברהמפטון וונדררס  לסטר סיטי  ברנטפורד 2009/2010  ניוקאסל יונייטד  נוריץ' סיטי  נוטס קאונטי 2010/2011  קווינס פארק ריינג'רס  ברייטון אנד הוב אלביון  צ'סטרפילד 2011/2012  רדינג  צ'רלטון את'לטיק  סווינדון טאון 2012/2013  קארדיף סיטי  דונקסטר רוברס  ג'ילינגהאם 2013/2014  לסטר סיטי  וולברהמפטון וונדררס  צ'סטרפילד 2014/2015  בורנמות'  בריסטול סיטי  בורטון אלביון 2015/2016  ברנלי  ויגאן אתלטיק  נורת'אמפטון טאון 2016/2017  ניוקאסל יונייטד  שפילד יונייטד  פורטסמות' 2017/2018  וולבס  ויגאן את'לטיק  אקרינגטון סטנלי 2018/2019  נוריץ' סיטי  לוטון טאון  לינקולן סיטי2019/2020לידס יונייטדקובנטרי סיטיסווינדון טאון

מספר זכיות (לפי מועדון)
נוכח הפיצול שאירע בין הפרמייר ליג לפוטבול ליג, הזכייה במקום הראשון בפוטבול ליג (כלומר, סיום במקום הראשון בליגת המשנה) איננה הופכת את הקבוצה הזוכה לאלופת אנגליה. הטבלה הבאה מפצלת את הזכיות במקום הראשון בפוטבול ליג לפני ואחרי 1992, ומראה את מספר האליפויות הכולל בהן זכה כל מועדון. הטבלה מסודרת לפי מספר האליפויות הכולל שכן זהו אמצעי משמעותי יותר להערכת הצלחה של קבוצה מסוימת; דרך אחרת לומר זאת היא שהמועדונים הבכירים בכדורגל האנגלי (ארסנל, ליברפול, מנצ'סטר יונייטד) כנראה לעולם לא יזכו עוד במקום הראשון בפוטבול ליג.

 אלופות הליגה האנגלית הבכירה 
המועדון אלופות הפוטבול ליג
(1889–1992) אלופות הפרמייר ליג
(1993–הווה) סה"כ אליפויות אנגליה מנצ'סטר יונייטד  7  13  20 ליברפול  18  2  20 ארסנל  10  3  13 אברטון  9  0  9 מנצ'סטר סיטי  2  8  10 אסטון וילה  7  0  7 סנדרלנד  6  0  6 צ'לסי  1 56 ניוקאסל יונייטד  4  0  4 שפילד ונסדיי  4  0  4 וולבס  3  0  3 לידס יונייטד  3  0  3 האדרספילד טאון  3  0  3 בלקברן רוברס  2  1  3 ברנלי  2  0  2 פורטסמות'  2  0  2 דרבי קאונטי  2  0  2 פרסטון נורת' אנד  2  0  2 טוטנהאם הוטספר  2  0  2 נוטינגהאם פורסט  1  0  1 איפסוויץ' טאון  1  0  1 שפילד יונייטד  1  0  1 וסט ברומיץ' אלביון 1  0  1 לסטר סיטי  0  1  1

 אלופות הפוטבול ליג בתור ליגת המשנה (החל מ-1993) 
המועדון אלופי הפוטבול ליג סנדרלנד  4 ניוקאסל יונייטד  3 וולבס  2רדינג2נוריץ' סיטי2מנצ'סטר סיטי1 לידס יונייטד  1 ברנלי  1 פורטסמות'  1 נוטינגהאם פורסט  1 וסט ברומיץ' אלביון 1 לסטר סיטי  1 בולטון וונדררס  1 צ'רלטון אתלטיק  1 קריסטל פאלאס  1 פולהאם  1 מידלסברו  1 בורנמות'1 קרדיף סיטי1 קווינס פארק ריינג'רס1

משחקי ההצלבה
משחקי ההצלבה של הפוטבול ליג מהווים אמצעי לקביעת זהות הקבוצה האחרונה שתעלה לליגה בכירה יותר. בכל אחת משלוש הליגות. באופן זה ניתן לשמור על העניין עבור קבוצות מרכז הטבלה באמצע העונה. הפלייאוף הוצגו לראשונה בשנת 1987; תחילה היה מדובר בשני מפגשים בין הקבוצה שסיימה שלישית מהסוף בליגה מסוימת לבין הקבוצה שסיימה שלישית בליגה שמתחתיה. ב-1990 השתנה העיקרון: במקום שקבוצות מליגות שונות שיחקו זו מול זו, הוחלט כי ארבע הקבוצות הממוקמות מתחת לאלה שהעפילו אוטומטית לליגה הבכירה יתחרו בשני חצאי-גמר, הכוללים משחק חוץ ומשחק בית. שתי הקבוצות שמאזנן חיובי בסיום שני משחקי חצי-הגמר משחקות זו מול זו במשחק גמר בודד (בדרך כלל באצטדיון ומבלי), משחק שהמנצחת בו מעפילה לליגה הבכירה. משחקי הפלייאוף ממשיכים במתכונת זו עד היום.

מחלוקת
נוכח ההתרגשות הרבה שהם יוצרים, משחקי ההצלבה היו במוקד מחלוקת חריפה, בעיקר לאור הצורך לשחק פעמיים בשלב חצי הגמר ופעם אחת בלבד בשלב הגמר. בדרך כלל, עיקר התסכול הוא מנת חלקה של הקבוצה שסיימה במקום השלישי (או הרביעי, בליגה הרביעית), אשר בדרך כלל מרוחקת מספר רב של נקודות ממתחרותיה וקרובה יותר להעפלה אוטומטית לליגה הבכירה, ועתה גורלה עשוי להיחרץ על בסיס שלושה משחקים בלבד. משחק גמר פלייאוף הפוטבול ליג צ'מפיונשיפ הוא בדרך כלל הלוהט ביותר, וזכה לכינוי "משחק הכדורגל היקר בעולם" בהתחשב בסכומי העתק הזורמים לקבוצה המנצחת והעולה לפרמייר ליג.

הזוכות בפלייאוף

עונהליגת הפוטבולהליגה הראשונההליגה השנייה1986/1987צ'רלטון אתלטיקסווינדון טאוןאלדרשוט1987/1988מידלסברווולסאלסוונסי סיטי1988/1989קריסטל פאלאספורט וייללייטון אוריינט1989/1990סווינדון טאוןנוטס קאונטיקיימברידג' יונייטד1990/1991נוטס קאונטיטרנמייר רוברסטורקי יונייטד1991/1992בלקברן רוברספיטרבורו יונייטדבלקפול1992/1993סווינדון טאוןוסט ברומיץ' אלביוןיורק סיטי1993/1994לסטר סיטיברנליוייקומב וונדררס1994/1995בולטון וונדררסהאדרספילד טאוןצ'סטרפילד1995/1996לסטר סיטיברדפורד סיטיפלימות' ארגייל1996/1997קריסטל פאלאסקרו אלכסנדרהנורת'האמפטון טאון1997/1998צ'רלטון אתלטיקגרימסבי טאוןקולצ'סטר יונייטד1998/1999ווטפורדמנצ'סטר סיטיסקאנת'ורפ יונייטד1999/2000איפסוויץ' טאוןג'ילינגהאםפיטרבורו יונייטד2000/2001בולטון וונדררסוולסאלבלקפול2001/2002ברמינגהאם סיטיסטוק סיטיצ'לטנהאם טאון2002/2003וולבסקארדיף סיטיבורנמות'2003/2004קריסטל פאלאסברייטון אנד הוב אלביוןהאדרספילד טאון2004/2005וסטהאם יונייטדשפילד ונסדייסאות'נד יונייטד2005/2006ווטפורדבארנסליצ'לטנהאם טאון2006/2007דרבי קאונטיבלקפולבריסטול רוברס 2007/2008  האל סיטי  דונקסטר רוברס  מחוז סטוקפורט 2008/2009  ברנלי  סקנת'ורפ יונייטד ג'ילינגהאם 2009/2010  בלקפול  מילוול  דגנהאם & רדבריג 2010/2011  סוונסי סיטי  פיטרבורו יונייטד  סטיבנאייג 2011/2012  וסטהאם יונייטד  האדרספילד טאון  קרו אלכסנדרה 2012/2013  קריסטל פאלאס  יאוביל טאון ברדפורד סיטי 2013/2014  קווינס פארק ריינג'רס  פליטווד טאון רות'רהאם יונייטד2014/2015נוריץ' סיטיפרסטון נורת' אנדסאות'אנד יונייטד2015/2016הול סיטיבארנסליאיי.אף.סי. וימבלדון2016/2017האדרספילד טאוןמילוולבלקפול2017/2018פולהאםרות'רהאם יונייטדקובנטרי סיטי2018/2019אסטון וילהצ'רלטון את'לטיקטרנמיר רוברס2019/2020פולהאםוויקומב וונדררסנורת'האמפטון טאון

קישורים חיצוניים




 ארכיון הפוטבול ליג, 1888

הערות שוליים

קטגוריה:אנגליה: תחרויות כדורגל